
Αρ 

ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμ. αττοφ. 23/2016 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν.3900/2010 και άρθρο 80 παρ. 5 
περ. β' και γ' του ν.4009/2011). 

Αποτελούμενο από τους Βασιλική Θάνου, Πρόεδρο 
του Αρείου Πάγου, ως Πρόεδρο, Παρασκευή Μπράίμη, 
Σύμβουλο Επικράτειας, Δέσποινα Καββαδία-Κωνστα- 
ντάρα, Σύμβουλο του Ελεγκτικού Συνεδρίου, Βενετσάνα 
Κυριαζοπούλου, Πρύτανη του Πανεπιστημίου Πατρών 
και Τριαντάφυλλο Αλμπάνη, Αναπληρωτή Πρύτανη του 
Πανεπιστημίου Ιωαννίνων (ο Πρύτανης του Πανεπιστη¬ 
μίου Ιωαννίνων, τακτικό μέλος, είχε κώλυμα), ως μέλη. 

Συνήλθε σε διάσκεψη την 23η Νοεμβρίου 2016, ημέρα 
Τετάρτη και ώρα 15.30 στο Κατάστημα του Συμβουλίου 
της Επικράτειας, με παρόντα τον αναπληρωτή Γραμμα¬ 
τέα του Συμβουλίου Ιωάννη Μητροτάσιο, Προϊστάμενο 
της Γραμματείας του Β' Τμήματος του Συμβουλίου της 
Επικράτειας (η Γραμματέας του Συμβουλίου, Μαριάνθη 
Παπασαράντη, Προϊσταμένη της Διεύθυνσης της Γραμ¬ 
ματείας του Συμβουλίου της Επικράτειας, είχε κώλυμα). 
Αντικείμενο της συνεδρίασης ήταν η διάσκεψη και κρί¬ 
ση του Πειθαρχικού Συμβουλίου επί της προτάσεως της 
εισηγήτριας σχετικά με την πειθαρχική αγωγή που έχει 
εγερθεί από τον Πρύτανη του Πανεπιστημίου Ιωαννίνων 
κατά του Σπυρίδωνα-Γεωργίου Σούλη, επίκουρου Καθη¬ 
γητή του παραπάνω Πανεπιστημίου, μετά την 8/2015 
απόφαση του παρόντος Συμβουλίου 

Αφού άκουσε την εισηγήτρια της υποθέσεως Δέσποινα 
Καββαδία- Κωνσταντάρα, και μελέτησε τα στοιχεία του 
φακέλου 

Σκέφθηκε κατά τον νόμο 

1. Κατά του επικούρου καθηγητού Σπυρίδωνος-Γεωρ- 
γίου Σούλη ασκήθηκε, με το ΕΜΠ 20/16.12.2009 παρα- 
πεμπτήριο έγγραφο του Πρυτάνεωςτου Πανεπιστημίου 
Ιωαννίνων, η κρινόμενη πειθαρχική δίωξη, σύμφωνα με 
την οποία «... ο επίκουρος καθηγητής του Παιδαγωγι- 
κούΤμήματοςΣπυρίδωνας- ΓεώργιοςΣούλης, ενώ ήταν 


υποψήφιος για την εξέλιξή του στη βαθμίδα του αναπλη¬ 
ρωτή καθηγητή του ανωτέρω Τμήματος στο γνωστικό 
αντικείμενο «Ειδική Αγωγή», την 24.11.2006 κατέθεσε 
προς αξιολόγηση, μεταξύ άλλων, το βιβλίο του με τον 
τίτλο «Παιδιά και έφηβοι με υψηλή νοητική λειτουργι¬ 
κότητα και εκπαίδευσή τους», που εκδόθηκε το έτος 
2006 από τον εκδοτικό οίκο ΤΥΠΩΘΗΤΩ ΟυΐθπόθΓς, 
το οποίο εν συνεχεία απέσυρε την 15.1.2007 μετά από 
ανώνυμη καταγγελία, που έλαβε χώρα την 5.1.2007 με 
ηλεκτρονικό μήνυμα εκ της ηλεκτρονικής διεύθυνσης 
«3ΐό_ίΓθοΙ@γ3Γιοο.9Γ» προς μέλη Δ.Ε.Π. του Τμήματος 
Παιδαγωγικής Εκπαίδευσης. Σύμφωνα με το πόρισμα 
της διενεργηθείσας Ε.Δ.Ε., «ικανό μέρος» του ως άνω 
κατατεθέντος βιβλίου του ανωτέρω υποψηφίου «έχει 
χαρακτηριστικά μετάφρασης» σε σχέση με το βιβλίο 
(διδακτορική διατριβή) του Οήπϊΐώπ Ρθΐ5 με τίτλο 
«ΙάθπΐίίίζίθΓυης υπό ΡοθίτΙθί'υηρ ΗοεΓιόθςθόΐθΓ ίη άθη 
5εΓιυΙθη άθΓ Βυηάθ5ΐ'θρυ6ΝΙ< Οθυΐ5εΜ3ηά» και ότι «τα 
βιβλία συμπίπτουν σε τόση έκταση και σε τέτοιο βαθμό 
ώστε ο αναγνώστης να μένει με την εντύπωση ότι με¬ 
γάλο μέρος του βιβλίου αποτελεί μετάφραση μεγάλου 
μέρους του βιβλίου του ΡθΙ 5». Δηλαδή αποδίδεται στον 
εγκαλούμενο ότι πέραν της πράξεως της μεταφράσεως 
καθ' εαυτής, δεν υπέβαλε προς κρίση του πρωτότυπο 
έργο (μονογραφία). 

2. Επειδή η κρινόμενη δίωξη, η οποία ασκήθηκε πα- 
ραδεκτώς, πρέπει να ερευνηθεί ως προς την ουσιαστική 
της βασιμότητα, μετά και την έκδοση της 8/2015 αποφά- 
σεως του παρόντος Συμβουλίου, με την οποία διετάχθη 
η συμπλήρωση των αποδείξεων. 

3. Επειδή, σύμφωνα με το άρθρο 14 παρ. 4 του ισχύ- 
οντος κατά τον κρίσιμο χρόνο ν. 1268/1982 (φ. 87 Α') 
ορίζεται ότι: «4. Για την εκλογή ή εξέλιξη σε θέση Ανα¬ 
πληρωτή Καθηγητή απαιτούνται: ί) ... ϋ) Πρωτότυπες 
δημοσιεύσεις σε επιστημονικά περιοδικά από τις οποίες 
ένας αριθμός πρέπει να είναι αυτοδύναμες ή πρωτότυπες 
επιστημονικές μονογραφίες 

. . . ». 

4. Επειδή στο ν. 2121/1993 «Πνευματικά δικαιώματα, 
...» (φ. 25 Α'), ορίζονται τα εξής: Στο άρθρο 1 παρ. 1 
ότι: «Οι πνευματικοί δημιουργοί με τη δημιουργία του 
έργου αποκτούν πάνω σε αυτό πνευματική ιδιοκτησία, 
που περιλαμβάνει, ως αποκλειστικά και απόλυτα δικαι¬ 
ώματα, το δικαίωμα της εκμετάλλευσης του έργου (πε¬ 
ριουσιακό δικαίωμα) και το δικαίωμα της προστασίας 

του προσωπικού τους δεσμού με αυτό (ηθικό δικαίωμα). 
Τα δικαιώματα αυτά περιλαμβάνουν τις εξουσίες, που 
προβλέπονται στα άρθρα 3 και 4 του παρόντος», στο 
άρθρο 3 ότι: «1 .Το περιουσιακό δικαίωμα δίνει στους δη¬ 
μιουργούς ιδίως την εξουσία (δικαίωμα) να επιτρέπουν 
ή να απαγορεύουν: α) ... β) Τη μετάφραση των έργων 
τους, γ) Τη διασκευή, προσαρμογή ή άλλες μετατροπές 
των έργων τους, δ)... ε)Την εκμίσθωση και το δημόσιο 
δανεισμό, όσον αφορά το πρωτότυπο ή τα αντίτυπα των 
έργων τους. Τα δικαιώματα αυτά δεν αναλώνονται από 
οποιαδήποτε πώληση των έργων τους ή άλλη πράξη 
διανομής του πρωτοτύπου ή των αντιτύπων ... Η εκμί¬ 
σθωση και ο δημόσιος δανεισμός νοούνται σύμφωνα με 
τα οριζόμενα στην οδηγία 92/100 του Συμβουλίου της 
19ης Νοεμβρίου 1992 (ΕΕΕΚ αριθμ. 1346/61 /27.11.1992) 
...», στο άρθρο 19 ότι: «Επιτρέπεται, χωρίς άδεια του δη¬ 
μιουργού και χωρίς αμοιβή, η παράθεση σύντομων απο¬ 
σπασμάτων από έργο άλλου νομίμως δημοσιευμένου για 
την υποστήριξη της γνώμης εκείνου πουπαραθέτει ή την 
κριτική της γνώμης του άλλου, εφόσον η παράθεση των 
αποσπασμάτων αυτών είναι σύμφωνη προς τα χρηστά 
ήθη και η έκταση των αποσπασμάτων δικαιολογείται 
από τον επιδιωκόμενο σκοπό. Η παράθεση των απο¬ 
σπασμάτων πρέπει να συνοδεύεται από την ένδειξη της 
πηγής και των ονομάτων του δημιουργού και του εκδό¬ 
τη, εφόσον τα ονόματα αυτά εμφανίζονται στην πηγή.» 
και στο άρθρο 66, όπως ισχύει μετά την αντικατάστασή 
του από το άρ. 81 παρ. 9 ν. 3057/2002 (φ. 239 Α'), ότι: 
«1. Τιμωρείται με φυλάκιση τουλάχιστον ενός έτους και 
χρηματική ποινή 2.900 - 15.000 ευρώ, όποιος χωρίς δι¬ 
καίωμα και κατά παράβαση των διατάξεων του παρόντος 
νόμου ή διατάξεων των κυρωμένων με νόμο πολυμερών 
διεθνών συμβάσεων για την Προστασία της πνευματικής 
ιδιοκτησίας εγγράφει έργα ή αντίτυπα, αναπαράγει αυτά 
άμεσα ή έμμεσα, προσωρινά ή μόνιμα, με οποιαδήποτε 
μορφή, εν όλω ή εν μέρει, μεταφράζει, διασκευάζει, προ¬ 
σαρμόζει ή μετατρέπει αυτά, προβαίνει σε διανομή αυ¬ 
τών στο κοινό με πώληση ή με άλλους τρόπους ή κατέχει 
με σκοπό διανομής,... και γενικά εκμεταλλεύεται έργα, 
που είναι αντικείμενα πνευματικής ιδιοκτησίας....». 

Από τις παρατιθέμενες διατάξεις προκύπτουν, μετα¬ 
ξύ άλλων, και τα εξής: Ο πνευματικός δημιουργός ενός 
έργου αποκτά επ'αυτού το απόλυτο δικαίωμα της πνευ¬ 
ματικής ιδιοκτησίας, που περιλαμβάνει το δικαίωμα εκ¬ 
μετάλλευσης του έργου (περιουσιακό δικαίωμα) και το 
δικαίωμα προστασίας του προσωπικού του δεσμού με 
το έργο (ηθικό δικαίωμα). 

Ως έργο νοείται σε γενικές γραμμές προϊόν του πνεύ¬ 
ματος ως αποτέλεσμα δημιουργικής πράξεως φυσικού 
προσώπου, αποτυπούμενο σε κάποια μορφή, αντιληπτή 
στις ανθρώπινες αισθήσεις της ακοής ή της όρασης, το 
οποίο πρέπει να είναι πρωτότυπο (βλ. λεπτομερή ανά¬ 
λυση των εννοιών σε Νόμος για την Πνευματική Ιδιο¬ 
κτησία, Κατσίρη - Σταματούδη, κατ' άρθρον ερμηνεία, 
εκδ. Σάκκουλας 2009). Ειδικά η έννοια της πρωτοτυπίας 
διαπλάσθηκε παγίως από την νομολογία των πολιτικών 
δικαστηρίων βάσει του κριτηρίου της στατιστικής μονα¬ 
δικότητας, σύμφωνα με το οποίο ένα έργο είναι πρωτό¬ 
τυπο εάν κάποιος τρίτος ευρισκόμενος κάτω από τις ίδιες 


συνθήκες και περιστάσεις δεν μπορεί να παραγάγει ένα 
όμοιο έργο, δηλαδή το έργο παρουσιάζει κάποιο ελάχι¬ 
στο όριο δημιουργικού ύφους, κάποια απόσταση από 
τα ήδη "γνωστά και τετριμμένα" (αντί πολλών Α.Π. ποιν. 
2330/2007,267/1995 και πλούσια αναφορά νομολογίας 
προηγ. βιβλ. όπ. αν. ο. 32 επ.). 

Εξάλλου, μετάφραση είναι η απόδοση ενός έργου λό¬ 
γου από μία γλώσσα σε άλλη. Πρέπει να ακολουθεί το 
κείμενο με ακρίβεια και να επιδίδεται σε αλλαγές που 
υπαγορεύονται από την δομή ή την ιδιομορφία της 
γλώσσας, στην οποία μεταφράζεται (πιστή μετάφρα¬ 
ση). Σε περίπτωση, που η μετάφραση δεν είναι πιστή, 
πρόκειται για ελεύθερη απόδοση (αναλόγως με το αν 
ακολουθεί σε γενικές γραμμές το κείμενο - οπότε συνι- 
στά επίσης παράγωγο έργο), είτε για νέο έργο, το οποίο 
στην ουσία αντλεί την έμπνευσή του από το πρώτο, αλλά 
διαθέτει τα δικά του ιδιαίτερα ατομικά γνωρίσματα και 
χαρακτηριστικά - οπότε γίνεται λόγος για πρωτότυπο 
έργο (όπ. αν. ο. 60). 

Περαιτέρω, το περιουσιακό δικαίωμα του πνευματικού 
δημιουργού επί του έργου του δίνει σε αυτόν την εξου¬ 
σία να απαγορεύει και την μετάφραση ή την διασκευή 
ή την μετατροπή των έργων του, που μπορεί να συμβεί 
με προσαρμογή, παραλλαγή ή τροποποίηση αυτού, όταν 
αυτή απευθύνεται στο κοινό (βλ. όπ. αν. ο. 102 και 110), 
έννοιες αντιληπτές, κατά την κοινή πείρα και λογική, στο 
πλαίσιο της προσεγγίσεως και ομοιότητας με το πρω¬ 
τότυπο έργο. Για την διαπίστωση των εννοιών αυτών 
συνεκτιμώνται κάθε φορά οι πραγματικές περιστάσεις, 
όπως κατά πόσον ο δεύτερος δημιουργός είχε πρόσβα¬ 
ση στο έργο του πρώτου, η φύση των δύο έργων, κατά 
πόσον ο δεύτερος μπορούσε να καταλήξει σε μία διαφο¬ 
ρετική δημιουργία εάν τα υπό κρίση μέρη συναντώνται 
και σε άλλα έργα κ.ο.κ. (όπ. αν. ο. 112). Ακολούθως, σε 
σχέση με την διανομή του δευτέρου έργου στο κοινό, 
στην έννοια αυτή υπάγεται και ο δημόσιος δανεισμός, 
που προϋποθέτει διάθεση προς χρήση στο κοινό για 
ένα περιορισμένο χρονικό διάστημα και όχι για άμεσο 
ή έμμεσο οικονομικό ή εμπορικό όφελος από φορείς 
ανοικτούς στο κοινό, συμπεριλαμβανομένων και των 
δημόσιων βιβλιοθηκών (όπ. αν. ο. 119 -120). 

Τέλος, κατά το άρθρο 19 ν. 2121/1993, επιτρέπεται η 
παράθεση από τον δεύτερο δημιουργό σύντομων απο¬ 
σπασμάτων κατ'αριθμό, έκταση και αναλογία σε σχέση 
με το πρωτότυπο έργο, αλλά και σε σχέση με το έργο 
στο οποίο ενσωματώνονται τα αποσπάσματα, από έργο 
κάποιου άλλου, νομίμως δημοσιευμένου, προς αποκλει¬ 
στικό σκοπό είτε της υποστήριξης της γνώμης του δευ¬ 
τέρου δηλ. εκείνου που τα παραθέτει, ή για την άσκηση 
κριτικής στο έργο του πρώτου δημιουργού. Η έκταση 
της παράθεσης πρέπει να δικαιολογείται από τον επιδι- 
ωκόμενο σκοπό και στο μέτρο, που αυτή είναι σύμφωνη 
με τα χρηστά ήθη, πράγμα που δεν ισχύει π.χ. όταν η 
παράθεση γίνεται για σκοπούς άλλους από αυτούς που 
αποκλειστικώς επιτρέπει ο νόμος. Και βέβαια ακόμη και 
η νόμιμη παράθεση, κατά τα ανωτέρω, αποσπασμάτων 
απαιτείται να συνοδεύεται από την αναφορά της πηγής 
και των ονομάτων του πρώτου δημιουργού και του εκ¬ 
δότη (όπ. αν. ο. 495 επ.). 

5. Επειδή, στην προκειμένη περίπτωση, απ'όλα ανε¬ 
ξαιρέτως τα στοιχεία του φακέλου, προκύπτουν τα εξής: 
Ο εγκαλούμενος καθηγητής, εκπονήσαςτην διδακτορι¬ 
κή του διατριβή στο Πανεπιστήμιο της Κολωνίας, υπέ¬ 
βαλε, στις 24.11.2006 (αρ. πρωτ. 1142), υποψηφιότητα 
(μόνον αυτός) για εξέλιξη στην βαθμίδα του αναπληρω- 
τού καθηγητούτου ΠαιδαγωγικούΤμήματοςτηςΣχολής 
Επιστημών Αγωγής του Πανεπιστημίου Ιωαννίνων. Με¬ 
ταξύ των στοιχείων, που υπέβαλε για την κρίση του, 
υπέβαλε σύγγραμμά του με τίτλο «Παιδιά και έφηβοι με 
υψηλή νοητική λειτουργικότητα και η εκπαίδευσή τους», 
ως πρωτότυπη επιστημονική μονογραφία. Στις 5.1.2007 
έγινε διακίνηση ανώνυμου ηλεκτρονικού μηνύματος, 
που απευθυνόταν στα μέλη Δ.Ε.Π. του Παιδαγωγικού 
Τμήματος του Πανεπιστημίου Ιωαννίνων, και στο οποίο 
αναφερόταν ότι το προαναφερόμενο βιβλίο του εγκα- 
λουμένου ήταν αντιγραφή του βιβλίου του Γερμανού 
συγγραφέως (ΖήΐΊ5ΐί3η ΡθΙϊ «ΙάθπΐίίίζίθΓυπς υπά 
ΡοθΓάθΓυπ9 Ηοεήόθ93Ε)ΐθΓ ίπ άθπ 5<:ΓιυΙθη άθΓ 
Βυηάθ5ΓθρυόΙίΙ< ϋθυΐ5εΡιΐ3ηά», και υποδεικνύονταν συ¬ 
γκεκριμένες σελίδες, δειγματοληπτικούς, ως αντιγεγραμ- 
μένες.Το εν λόγω βιβλίο εκδόθηκε στην Ελβετία, το 1999, 
από τον εκδοτικό οίκο Ρ3υΙ Ρώυρΐ Βθιτιθ. Στις 12.1.2007 
ο ανωτέρω κατέθεσε έγκληση για συκοφαντική δυσφή- 
μιση, η οποία τέθηκε ήδη στο αρχείο Αγνώστων Δρα¬ 
στών στις 12.7.2007, και στις 15.1.2007 αυτός, μέσω της 
Γραμματείας του Τμήματος, γνωστοποίησε στο Εκλεκτο- 
ρικό Σώμα ότι λόγω του προαναφερθέντος ηλεκτρονι¬ 
κού μηνύματος αποσύρει την επίμαχη μονογραφία του 
από τον φάκελο υποψηφιότητάς του, με την παράκληση 
να μη ληφθεί υπ' όψιν κατά την κρίση του. Στη συνέχεια, 
εκκρεμούσης της διαδικασίας κρίσεως για την εξέλιξη 
στην βαθμίδα του αναπληρωτού καθηγητού, συνήλθε, 
στις 26.4.2008 σε κοινή συνεδρίαση η Γενική Συνέλευση 
του Τμήματος και του Εκλεκτορικού Σώματος, με μόνο 
θέμα της ημερήσιας διατάξεως την εξέλιξη, κατά τα ανω¬ 
τέρω, του εγκαλουμένου. Κατ'αυτήν δεν κατατέθηκε 
εισήγηση της οικείας τριμελούς εισηγητικής επιτροπής, 
όπως οριζόταν από τον τότε ισχύοντα νόμο (Κεφ. Γ' 
άρ. 6 περ. Γ αρ. 1 ν. 2083/1992), από την οποία άλλωστε 
στις 9.3.2007 παραιτήθηκε το ένα μέλος αυτής, χωρίς να 
προκύπτει ότι αντικαταστάθηκε, ενώ και τα δύο άλλα 
μέλη δεν παρευρέθησαν κατά την συνεδρίαση. Διαβά¬ 
στηκε μόνο το από 24.3.2008 κατατεθέν "εισηγητικό 
σημείωμα" της ορισθείσης εισηγήτριας, με το οποίο ει- 
σηγείτο υπέρ της θετικής κρίσεως για την εξέλιξη του 
εγκαλουμένου. Σε αντικατάσταση της αποσυρθείσης 
μονογραφίας του και προκειμένου να παρουσιάσει έργο 
προς κρίση ο εγκαλούμενος, εν τω μεταξύ, είχε καταθέ¬ 
σει άλλη μονογραφία με τίτλο «Ένα σχολείο για όλους». 
Περαιτέρω και σε σχέση με την διαδικασία κρίσεως του 
εγκαλουμένου κατά την εν λόγω συνεδρίαση εκφράστη¬ 
καν νομικές αντιρρήσεις τόσον επί της εγκυρότητος 
αυτής, όσον και κατ' ουσίαν - γεγονός, που ενδιαφέρει 
εν προκειμένω. [Ο εγκαλούμενος κατά την εν λόγω κοι¬ 
νή συνεδρίαση κρίθηκε εξελίξιμος, μειοψηφούντων 3 
μελών.] Ειδικότερα, το μέλος του Εκλεκτορικού Σώματος 
Ανδρέας Μπρούζος, γερμανομαθής, ανέφερε ότι "Από 
την αντιπαραβολή των δύο βιβλίων (ΡθΙξ και Σούλη), που 


έκανα, διαπίστωσα ότι το ελληνικό κείμενο αποτελεί με¬ 
ταφορά άλλοτε πιστή και ενίοτε παράφραση του γερμα¬ 
νικού έργου". Τα αυτά κατέθεσε ο ίδιος και στην από 
6.7.2007 κατάθεσή του κατά την διενεργηθείσα Ε.Δ.Ε., 
με την επισήμανση επίσης ότι η επίμαχη μονογραφία 
παρουσιάστηκε ως πρωτότυπη έκδοση και όχι ως μετά¬ 
φραση. Εξάλλου, κατά την ίδια Ε.Δ.Ε. κατέθεσαν τα ακό¬ 
λουθα οι εξής γερμανομαθείς καθηγητές: 1) Αθανάσιος 
Γκότοβος (κατάθεση από 10.10.2007) ότι: «... μεγάλο 
μέρος του βιβλίου του ΡθΙ5 με τίτλο [το φερόμενο ως 
αντιγραφέν], ταυτίζεται ως προς τη δομή, τη διάταξη των 
περιεχομένων, τα ίδια τα περιεχόμενα και τη ροή τους 
σε επίπεδο προτάσεων μέσα στο κείμενο με μεγάλο μέ¬ 
ρος του βιβλίου του Σούλη με τίτλο [το επίμαχο]. Τα βι¬ 
βλία συμπίπτουν σε τόση έκταση και σε τέτοιο βαθμό, 
ώστε ο αναγνώστης να μένει με την εντύπωση ότι μεγά¬ 
λο μέρος του βιβλίου του Σούλη αποτελεί μετάφραση 
μεγάλου μέρους του βιβλίου του ΡθΙ5. Από επιστημονι¬ 
κής απόψεως, η πιθανότητα μιάς τέτοιας ομοιότητας, η 
οποία περιλαμβάνει απόψεις, ύφος, διάταξη προτάσεων 
και νοημάτων και βιβλιογραφική τεκμηρίωση των προ- 
βαλλομένων θέσεων, είναι απειροελάχιστη για να θεω¬ 
ρηθεί ρεαλιστική η εκδοχή μιάς συμπτωματικής ταύτισης 
των δύο κειμένων με την έννοια της ανεξάρτητης ανά¬ 
δυσης των ίδιων ιδεών, του ίδιου ύφους και της ίδιας 
διατύπωσης στο νού δύο ανθρώπων, που ο ένας δεν 
γνωρίζει το έργο του άλλου. Δεδομένου ότι το βιβλίο 
του ΡθΙ5 είναι προγενέστερο του βιβλίου του Σούλη, η 
επιστημονικά πιό πιθανή ερμηνεία για το πώς προέκυψε 
η μνημονευθείσα ταύτιση ιδεών και ύφους είναι ότι με¬ 
γάλο μέρος των περιεχομένων του βιβλίου του ΡθΙ$ με¬ 
ταφέρθηκαν στην ελληνική μέσω μετάφρασης από την 
Γερμανική στην Ελληνική ...». 2) Η Μάρθα Καρπόζηλου 
(κατάθεση από 4.10.2007) ότι:«... Από την αντιπαραβο¬ 
λή των δύο έργων ... το πρώτο που προκύπτει είναι ότι 
η ομοιότητα ανάμεσα στα δύο έργα είναι εντυπωσιακή. 
Στο εύλογο ερώτημα που αναπόφευκτα δημιουργείται 
στο μυαλό του καθενός, αν δηλαδή το βιβλίο του Σούλη 
είναι μετάφραση, παράφραση, διασκευή ή απόδοση, θα 
έλεγα ότι είναι όλα μαζί. Και εξηγούμαι: Η δομή των δύο 
βιβλίων, ήτοι τα περιεχόμενα και η σειρά που ακολου¬ 
θείται είναι πανομοιότυπη. Ως προς το κείμενο υιοθετεί¬ 
ται η ακόλουθη τακτική. Εκτενή τμήματα του βιβλίου του 
ΡθΙ5 εμφανίζονται στο βιβλίο του Σούλη ως νθΐΈ>3ΐίιη 
μετάφραση (και οφείλω να σημειώσω, καλή μετάφραση), 
άλλα, σαφώς λιγότερα, τμήματα αποδίδονται, συμπτύσ¬ 
σονται ή διασκευάζονται και τέλος, κάποια άλλα παρα- 
λείπονται εντελώς. Επίσης μου έκανε εντύπωση το γε¬ 
γονός ότι διατηρούνται ακόμη και τα εισαγωγικά του 
πρωτοτύπου, όπως και αρκετές παραπομπές και σημει¬ 
ώσεις ...». 3) Ο Χαράλαμπος Κωνσταντίνου (κατάθεση 
από 5.6.2007) ότι: "ΕΡ.: Θα λέγατε ότι πρόκειται για πιστή 
μετάφραση; ΑΠ.: Ένα ικανό μέρος έχει χαρακτηριστικά 
μετάφρασης. ΕΡ: Χωρίς παραπομπές; ΑΠ.: Έχει παραπο¬ 
μπές ίδιες με αυτές του ΡθΙβ, καθώς και άλλες πρόσθετες 
δικές του, τουλάχιστον σε αυτά που μεταφράζει. Έχει 
υιοθετήσει, τουλάχιστον, τη φιλοσοφία του κειμένου ΡθΙξ 
με προσθήκες δικές του. ΕΡ: Δηλαδή παρεμβαίνει και 
κάνει σχολιασμούς σε πρόσφατες βιβλιογραφικές ενη- 

μερώσεις; ΑΠ.: Ναί.». 4) Η Φωτεινή Κοσσυβάκη (κατάθε¬ 
ση από 1.10.2007) ότι:«... προέβηκα σε αντιπαραβολή. 
Διαπίστωσα ότι τα δύο κείμενα (αυτά που παρατίθεντο 
στο ηλεκτρονικό μήνυμα και οι σελίδες του Σούλη) συ¬ 
νέπιπταν σε σημαντικό βαθμό ως προς το περιεχόμενο. 
Εντόπισα διαφορές όπου ο Ιούλης στις παραπομπές 
προσέθεσε τις σελίδες των παραπομπών ... με μιά πρό¬ 
χειρη ματιά σε κάποιες σελίδες τυχαίες, είδα κάποια σαν 
να επιβεβαιωνόταν η πρώτη εικόνα, που είχα από το 
γπ3 ί I». Περαιτέρω, κατά την Ε.Δ.Ε., ο ίδιος ο εγκαλούμενος 
κατέθεσε (7.11.2007) τα εξής απαντώντας σε σχετικές 
ερωτήσεις: «ΕΡ.:... πώς θα χαρακτηρίζατε την πρακτική, 
που υιοθετήσατε όταν αξιοποιήσατε το βιβλίο του ΕθΙ 5: 
παραπομπή, μετάφραση, παράφραση; ΑΠ.: Στα σημεία 
που έπρεπε να κάνω παραπομπές έκανα ό,τι ορίζει η 
δεοντολογία. Μπορεί να είναι κοινή η δομή αλλά είναι 
σύνηθες χαρακτηριστικό όταν πρόκειται για εισαγωγικά 
έργα. ... ΕΡ.: Ισχυρίζεσθε ότι στο βιβλίο σας δεν υπάρ¬ 
χουν εκτενή αποσπάσματα μεταφρασμένα ... ΑΠ.: Ισχυ¬ 
ρίζομαι ότι υπάρχουν αποσπάσματα που μπορεί να 
μοιάζουν, με την διαφορά ότι τα δικά μου αποσπάσματα 
βασίζονται στις πρωτότυπες πηγές άλλων συγγραφέων, 
τις οποίες αξιοποιεί και ο ΕθΙϊ ... ΕΡ.: ... παραπέμπετε 
στον Ρθί5 σε 7 σελίδες του βιβλίου σας: σελ. 63-65 ... σελ. 
100 (υποσημείωση), στη σελ. 133, στη σελ. 207 και στη 
σελ. 341. Επομένως, στις άλλες σελίδες ... δεν καταφεύ¬ 
γετε στον ΕθΙ5 ; ΑΠ.: Όχι. ... ΕΡ: ... ισχυρίζεστε ότι στις 
σελίδες 1-62 δεν έχετε αξιοποιήσει καθόλου τον ΓθΙϊ; 
ΑΠ.: Ναι. Μόνο στις βιβλιογραφικές αναφορές ... όχι σε 
κείμενα του ΓθΙβ. ΕΡ: Και στις σελίδες 66-108; ΑΠ.: Ισχυ¬ 
ρίζομαι ότι είναι κοινή η δομή σε όλα τα εισαγωγικά έργα. 
Το χρησιμοποίησα γιατί δεν θεωρούσα ότι παρανομού¬ 
σα, ότι έκανα κάτι για να ξεγελάσω το αναγνωστικό κοι¬ 
νό. ... ΕΡ.: ... υπάρχουν εκτενή τμήματα ... που είναι 
μετάφραση αυτούσιων τμημάτων του ΡθΙε; ΑΠ.: Δεν 
υπάρχουν ως μετάφραση. ΕΡ: Υπάρχουν εκτενή τμήμα¬ 
τα που να θεωρηθούν ως παράφραση; ΑΠ.: Εξαρτάται 
πώς διαβάζει κανείς τα κείμενα. Κατ'εμένα δεν μπορούν 
να θεωρηθούν παράφραση. ... ΕΡ.: Υπάρχουν τμήματα 
... που να είναι διασκευές...; ΑΠ.: Όχι. Δεν καταλαβαίνω 
όμως τον όρο: διασκευές, με ποιά σημασία; ΕΡ: Διαφο¬ 
ρετική διατύπωση του ίδιου περιεχομένου. ΑΠ.: Εμμένω 
στην ίδια απάντηση, όπως και πριν ... Εγώ έκανα "δια¬ 
σκευές" των θέσεων των "πραγματικών συγγραφέων" 
των "πρωτοτύπων πηγών"». Επίσης στην συμπληρωμα¬ 
τική κατάθεσή του (8.11.2007): «ΕΡ: Έχετε δώσει την 
διδακτορική διατριβή του Ρθΐ5 ή το βιβλίο για μετάφρα¬ 
ση σε κάποιους στο παρελθόν; ΑΠ.: Στοιχεία της διδα¬ 
κτορικής διατριβής, όχι το βιβλίο έχω δώσει, αλλά όχι σε 
φοιτητή και υπήρχε και αμοιβή. Αυτό είναι στοιχείο της 
δικογραφίας και βρίσκεται στις αρμόδιες αρχές.». Σημει¬ 
ώνεται ότι, καίτοι ζητήθηκε και κατά την κατάθεση του 
εγκαλουμένου ενώπιον της εισηγήτριας της υποθέσεως 
(βλ. κατωτέρω), ουδεμία τοιαύτη μετάφραση προσκο¬ 
μίστηκε, ενώ δεν απεστάλη ούτε με το φάκελο της ποι¬ 
νικής δικογραφίας. Ακολούθως, στις 20.1.2010, ο Γερμα¬ 
νός καθηγητής του Πανεπιστημίου του Τϋάάίηςεπ 
(Ζήπεΐίθπ ΡθΙε κατέθεσε κατά του εγκαλουμένου, του 
Πανεπιστημίου Ιωαννίνων και του εκδοτικού οίκου του 


επίμαχου βιβλίου αγωγή για ανόρθωση της ηθικής βλά¬ 
βης που υπέστη από την φερόμενη λογοκλοπή. Σε αυτήν 
και σε έκταση 350 σελίδων ο ενάγων, αφού αντιπαρα- 
βάλλει τα περιεχόμενα των δύο βιβλίων, στη συνέχεια 
μεταφράζει το επίμαχο βιβλίο, προκειμένου να αποδεί¬ 
ξει τον ισχυρισμό του ότι αυτό αποτελεί αντιγραφή του 
δικού του βιβλίου και ότι δεν εμφανίζει καμμία πρωτο¬ 
τυπία τόσο ως προς την επιλογή των θεμάτων, την δο¬ 
μική διευθέτηση των μερών του και την εναρμόνιση των 
κειμένων μεταξύ τους, ισχυρίζεται δε ότι η σύμπτωση 
των δύο βιβλίων αγγίζει το ποσοστό του 85%, αφού επί 
372 σελίδων κειμένου οι 304 αποτελούν αυτούσια αντι¬ 
γραφή - μετάφραση στην Ελληνική γλώσσα του δικού 
του βιβλίου. Τέλος, προς επίρρωση του ως άνω ισχυρι¬ 
σμού του, επικαλείται την 84/4.4.2008 επιστολή του 
Πρυτάνεωςτου Πανεπιστημίου - όπως αναφέρεται στο 
δικόγραφο της αγωγής -, η οποία χαρακτηρίζει την πε¬ 
ρίπτωση αυτή ως "ιτίΒίρΐ'Βςΐίςθ", δηλαδή παράβαση κα¬ 
θήκοντος/αδίκημα/κατάχρηση, το περιστατικό ως με¬ 
μονωμένο (ί5θΐ3ΐθά ίηςίόθπΐ), και τον διαβεβαιώνει ότι 
τέτοιου είδους συμπεριφορά δεν συνάδει με το ίδρυμα 
και την ακαδημαϊκή ηθική (ο. 352 αγωγής). Σύμφωνα δε 
με την 191/2013 απόφαση του Πολυμελούς Πρωτοδι¬ 
κείου Ιωαννίνων, η συζήτηση ανεβλήθη, προκειμένου 
να διευκρινιστούν, μέσω του Ινστιτούτου Διεθνούς και 
Αλλοδαπού Δικαίου, ζητήματα ιδιωτικού διεθνούς δικαί¬ 
ου. 

Περαιτέρω, κατά την ενώπιον της εισηγήτριας της 
υποθέσεως κατάθεση (14.3.2014) σε συνδυασμό με αυ¬ 
θημερόν κατατεθέν σημείωμα αυτού, ο εγκαλούμενος 
κατέθεσε, επίσης, ότι έδωσε προς μετάφραση σε τρίτους 
στοιχεία μόνον από τις βιβλιογραφικές αναφορές, ότι το 
βιβλίο του έχει ομοιότητες με το βιβλίο του ΡθΙδ ως προς 
την επιστημονική προσέγγιση, ότι εισάγει ως τι νέον στην 
επιστήμη της παιδαγωγικής τον όρο υψηλή νοητική λει¬ 
τουργικότητα (ΡιοςΡι 9 Θ 15 Ϊ 19 Θ ίυηΙαίοηΒίπΜρΙςθίΐ σε αντι¬ 
διαστολή με τον αντίστοιχο όρο του ΡθΙβ Ηοΐ3θ93ΐ3υη9), 
που σημαίνει ικανότητα του ανθρώπου να αξιοποιεί το 
διανοητικό του επίπεδο και να το καθιστά λειτουργικό, 
κατ'αυτόν δε ο όρος "υψηλή νοητική λειτουργικότητα" 
αποτελεί απόκλιση από την μέση ευφυΐα - ενώ κατά τον 
Ρθί5 τούτο σημαίνει υψηλό δείκτη νοημοσύνης. Επ'αυτού 
ειδικότερα ο εγκαλούμενος κατέθεσε ότι τα δύο βιβλία, 
όπως το Γερμανικό παρουσιάζεται στην προαναφερόμε- 
νη αγωγή, παρουσιάζουν ομοιότητες, υπό την προϋπό¬ 
θεση διαφοροποιήσεως των όρων ΗοςΡιόθρΒόΐθΓ, που 
αποδίδεται από τον ΡθΙδ ως "ευφυής", ενώ ο επινοηθείς 
από τον ίδιο όρος "υψηλή νοητική λειτουργικότητα" 
αφορά όλη την κλίμακα ευφυΐας. Επίσης κατέθεσε ότι 
το βιβλίο του καταλαμβάνει άνω των 2/3 του Γερμανι¬ 
κού, αναγνώρισε δε σε δειγματοληπτική αντιπαραβολή 
ικανών χωρίων του βιβλίου του, που του υπεδείχθησαν, 
ομοιότητες στην απόδοση που, όμως, όπως ισχυρίζε¬ 
ται, είναι απόδοση των πρωτογενών πηγών, στις οποίες 
ανέτρεξαν και οι δύο συγγραφείς. Εξάλλου, ο μάρτυρας 
Γεώργιος Δράκος, γερμανομαθής συνταξιούχος καθη¬ 
γητής, που προτάθηκε από τον εγκαλούμενο, διαψεύδει 
μεν, στην από 14.3.2014, τα περί μεταφράσεως, παραδέ¬ 
χεται όμως ότι η απόδοση των σελίδων 68 και 55 (εγκα- 

λουμένου- ΡθΙ5 , αντιστοίχως) μοιάζουν μερικώς, 98 και 
78, ομοίως, και ότι είναι παράφραση, 287 και 194, αντι- 
στοίχως, είναι κοινός τόπος (τα χωρία του υπεδείχθησαν 
δειγματοληπτικώς). 

Περαιτέρω, στο από 24.3.2014 ενώπιον της εισηγή- 
τριας της υποθέσεως κατατεθέν υπόμνημα, ο εγκαλού- 
μενος επαναλαμβάνει τα περί πρωτοτυπίας του όρου 
"υψηλή νοητική λειτουργικότητα", κατά τα ανωτέρω, 
και ισχυρίζεται επίσης ότι διαφοροποιείται από τον ΓθΙβ 
καθώς ο ίδιος αναφέρεται στον μαθητικό πληθυσμό της 
Ελλάδας, ενώ εκείνος σε αυτόν της Γερμανίας - γεγονός 
πάντως που κρίνεται αναμενόμενο και όχι «επιστημο¬ 
νικούς πρωτότυπο». Στη συνέχεια, ομοίως ως στοιχείο 
διαφοροποιήσεως αναφέρει, σε σχέση με τον πίνακα 
περιεχομένων των δύο βιβλίων, ότι στο δικό του, και σε 
σχέση με την ιστορική εξέλιξη της σχολικής ενισχύσε- 
ως των παιδιών που έχουν νοητικές ιδιαιτερότητες, που 
πραγματεύονται και οι δύο συγγραφείς, δεν ταυτίζεται 
με την δομική κατανομή κατά κεφάλαιο, που υπάρχει στο 
φερόμενο ως αντιγραφέν βιβλίο. Τούτο όμως δεν ισχύει 
διότι στις σελ. 68-82 του βιβλίου του εγκαλουμένου και 
με υπότιτλο «Ιστορική εξέλιξη της σχολικής ενίσχυσης 
των παιδιών με υψηλή νοητική λειτουργικότητα», ευ- 
χερώς αντιλαμβάνεται ακόμη και ο μη γερμανομαθής 
αναγνώστης, ότι αυτός κάνει την ίδια ιστορική αναφο¬ 
ρά - αναγνωρίζονται χρονολογίες και ονόματα ιστορι¬ 
κών προσώπων -, απλώς δεν υπάρχει όμοια κατάταξη 
κατά κεφάλαια. Ακολούθως, και σε σχέση πάντοτε με 
τον πίνακα περιεχομένων, ο οποίος παρουσιάζεται με¬ 
ταφρασμένος στην προαναφερόμενη αγωγή, την αντι- 
στοίχηση μεταξύ των δύο βιβλίων του οποίου επιχειρεί 
να ανατρέψει ο εγκαλούμενος, και από τις σελ. 85-311 
της αγωγής, ο ίδιος αναφέρει ότι τα εν λόγω κεφάλαια 
δεν αναφέρονται "επακριβώς" στο βιβλίο του ΡθΙ$. Τού¬ 
το όμως ήδη συνιστά έμμεση ομολογία, τουλάχιστον 
μεταφράσεως - αποδόσεως και συνεπώς αντιγραφής 
των αντιστοίχων κεφαλαίων. 

Ακολούθως, ο εγκαλούμενος ισχυρίζεται ότι διαφορο¬ 
ποιείται από τον Γερμανό συγγραφέα στις σελ. 323-370 
του βιβλίου του, που αναφέρονται στην Ειδική Εκπαί¬ 
δευση των παιδιών, την νοημοσύνη των οποίων ερευ¬ 
νά, στην Ελλάδα. Τούτο όμως δεν συνιστά πρωτοτυπία, 
όπως προαναφέρθηκε, πέραν του ότι την ίδια αναφορά, 
όπως ισχυρίζεται στην αγωγή του, κάνει και ο Γερμανός 
συγγραφέας για την Γερμανία. Στην συνέχεια ο εγκαλού- 
μενος ισχυρίζεται ότι τα κεφάλαια που αναφέρονται στις 
σελ. 117-207 του Γερμανού συγγραφέα δεν εμφανίζονται 
"λεκτικά" στα περιεχόμενατου βιβλίου του. Τούτο όμως 
δεν είναι πειστικό, αφού στην ως άνω αγωγή του ο ΓθΙ$ 
φέρεται να αντιστοιχίζει τα κεφάλαια του βιβλίου του με 
τα αντίστοιχα του βιβλίου του εγκαλουμένου, τα οποία 
εκτείνονται από την σελ. 149-310. 

Στη συνέχεια ο εγκαλούμενος και προς υποστήριξη της 
διαφοροποιήσεώς του από τον ΓθΙ$, επικαλείται, πέραν 
των προαναφερθέντων, και τα εξής: Ότι στις σελ. 27-43 
γίνεται αναφορά σε Έλληνες συγγραφείς. Ότι στη σελ. 32 
αναφέρεται μόνον αυτός στην κατανομή του 03υ55, στον 
οποίο παραπέμπει σε σχηματική αναφορά στην υπο- 
σημ. αριθμ. 6, πράγμα που προκύπτει ότι ισχύει, καθώς 


και στις θέσεις του Όβΐ'άηβΐ', όπου όμως στο βιβλίο του 
αναφέρεται ως "πρόταση Οώΐ'άηθί' (1991)" σελ. 33, που 
πάντως ευχερώς προκύπτει ότι υπάρχει και στο βιβλίο 
του ΓθΙ5 σελ. 34 με την ίδια αναφορά. Ότι στη σελ. 36 
αναφέρεται στην σχεδιαστική ικανότητα των παιδιών, 
η οποία πάντως, ανεξαρτήτως του εάν αναφέρεται στο 
βιβλίο του ΓθΙ5 , σε αυτό του εγκαλουμένου αναφέρεται 
από παραπομπή στην υποσημ. αριθμ. 9. Ότι στη σελ. 38 
αναφέρεται στον όρο "μεταγνώση", που προκύπτει από 
την υποσημ. αριθμ. 10, ότι την αντιγράφει από άλλον 
Έλληνα συγγραφέα (Κολιάδης).Τα αυτά ισχύουν και για 
τον ισχυρισμό του σχετικώς με την σελ. 41 , όπου αυτή 
την φορά πρόκειται για την υποσημ. 12 και αντιγραφή 
από τον συγγραφέα Καραφύλλη. Ότι οι αναφορές του 
στους συγγραφείςΤθηηθπΕουηη,ΤθΓηηΒη, ΜβιΊβηύ, αλλά 
και τα "μοντέλα" δόμησης των ΚθυζυΙΙί, ΜοθπΙ<5 , ΟΒςπθ, 
ΗθΙΙθγ και Ηθπιύ συνιστούν παραπομπές σε πρωτότυπες 
πηγές. Ακόμη και αν τούτο ισχύει, ευχερώς προκύπτει 
από το Γερμανικό βιβλίο ότι πρόκειται για την ίδια δομική 
ροή του συγγράμματος, η οποία φαίνεται να συμπίπτει 
(βλ. π.χ. και σχετικά γραφικά σχήματα). Ότι στη σελ. 63 
και σε έκταση 3 σελίδων παρουσιάζονται ιδέες του ΓθΙϊ, 
πράγμα που ισχύει, δεν συνιστά όμως, λογικώς, διαφο¬ 
ροποίηση. Ότι στην Δεύτερη Ενότητά του «Γνωρίζοντας 
το παιδί...» αναφέρεται σε ελληνόγλωσση βιβλιογρα¬ 
φία και αναλύει τις έννοιες προσαρμογή, αφομοίωση, 
συμμόρφωση, συγχρονία και εξελικτικός τραυλισμός. Οι 
όροι προσαρμογή, αφομοίωση, συμμόρφωση και εξελι¬ 
κτικός τραυλισμός αναφέρονται πράγματι στις υποσημ. 
20,21,22 και 24 και συνιστούν αντιγραφή από Έλληνες 
συγγραφείς που εκεί αναφέρονται· το αυτό ισχύει και για 
τον όρο "χαρακτηρισμός", υποσημ. αριθμ. 27. Όσον αφο¬ 
ρά στο σύνδρομο του Πυγμαλίωνα (σελ. 119 σε υποσημ. 
αριθμ. 28), τούτο αναφέρεται και στον ΓθΙβ, σελ. 89. Ότι 
αναφέρεται στο σύνδρομο "ς3ί ει-γ", και πάλι όμως σε 
υποσημ. με αριθμ. 36, τούτη τη φορά από αντιγραφή από 
αλλοδαπό συγγραφέα (Βθι^θγ, 1998, 189). Ότι στο κε¬ 
φάλαιο «Αναγνώριση των παιδιών και εφήβων ...»(σελ. 
149) αναφέρονται τα τυπικά και άτυπα μέσα αναγνώρι¬ 
σης με βάση τη διεθνή και ελληνόγλωσση βιβλιογρα¬ 
φία· πλην όμως η δομική ροή του κειμένου προκύπτει 
ακριβώς όμοια με το φερόμενο ως αντιγραφέν και από 
τις επικαλούμενες από τον εγκαλούμενο παραπομπές, 
σε συνδυασμό με όσα επικαλείται ο ΓθΙ5 στην αγωγή 
του περί συμπτώσεως των κειμένων. Ότι στο κεφάλαιο 
τέταρτο της τρίτης ενότητας «Η εκπαίδευση των παι¬ 
διών με υψηλή ...» παρουσιάζονται οι σχετικές απόψεις 
Ελλήνων επιστημόνων ο ισχυρισμός αυτός προδήλως 
αναφέρεται στην υποσημ. αριθμ. 66 (αναφορά Ελλήνων 
συγγραφέων), ενώ η επίκληση των συγγραφέων ΒΙοοιη 
και Μ35ΐονν αναφέρεται στην υποσημ. 50, της σελ. 240. 
Για το κεφάλαιο δεύτερο της τέταρτης ενότητας (σελ. 
323), ο εγκαλούμενος δεν επικαλείται διαφοροποίηση 
από το Γερμανικό κείμενο. Ότι το κεφάλαιο τέταρτο της 
τέταρτης ενότητας «Ένα Σχολείο για Όλους» αποτελεί 
δική του πρωτότυπη ιδέα, που δεν περιλαμβάνεται στο 
βιβλίο του ΓθΙξ.Το 14 κεφάλαιο αυτό εκτείνεται σε 8 σελί¬ 
δες (σελ. 360-367) και πράγματι δεν προκύπτει, ούτε και 
ο ΓθΙ5 με την αγωγή του ισχυρίζεται, ότι έχει αντιγράφει. 

Στη συνέχεια του υπομνήματος του (σελ. 16 επ.) ο 
εγκαλούμενος επικαλείται και πάλι στοιχεία που δια¬ 
φοροποιούν το βιβλίο του από αυτό του ΡθΙβ. Έτσι, στη 
σελ. 33 αναφέρεται στην υποσημ. 7 επιγραμματικώς στις 
θεωρίες του ΤΡιυι^ΐοη και ΟυΝίοιχΙ, στη σελ. 34 επ. του 
βιβλίου του ότι, σε αντίθεση με τον ΡθΙ5 , ο ίδιος αναφέρει 
8 τύπους νοημοσύνης, ενώ ο ΡθΙϊ "κατά ΰθΐ'άηθί'" 7. Ο 
ισχυρισμός αυτός, πέραν του ότι είναι αόριστος, αφού 
δεν διευκρινίζεται ποιος είναι ο επιπλέον τύπος - διότι 
είναι δυνατόν π.χ. κάποιος στο φερόμενο ως αντιγραφέν 
κείμενο να υποδιαιρείται -, είναι και αντιφατικός, αφού 
στη σελ. 34 ο ίδιος αναφέρει ότι κατά 03 γ0πθγ υπάρχουν 
8 τύποι νοημοσύνης. Στη σελ. 39 η φερόμενη διαφορο¬ 
ποίησή του καταλαμβάνει 4 σειρές, που και αυτές έχουν 
αναφορά σε άλλον συγγραφέα. Στη σελ. 66 η φερόμενη 
διαφοροποίησή του αφορά την υποσημ. 14, στην οποία 
αναφέρει ένα πείραμα του ΤθπτίΒη. Το αυτό συμβαίνει 
και στις σελ. 75-76 σχετικώς με τις απόψεις του ΌβΙϊοπ, 
που αναφέρονται στην υποσημ. 18, που πάντως ευχερώς 
προκύπτει ότι αναφέρεται και στο Γερμανικό βιβλίο στη 
σελ. 59 υποσημ. 16. Επίσης το αυτό ισχύει, δηλαδή ανα¬ 
φορά σε υποσημείωση, την αριθμ. 19, και για τον όρο 
"Μεταρρυθμιστική Παιδαγωγική", στην σελ. 76. Ομοίως 
και για την φερόμενη διαφοροποίηση σχετικώς με τον 
όρο "Δυσυγχρονία", σελ. 95 (για την οποία δεν αρνείται 
ότι υπάρχει και στον ΡθΙ5 , απλώς αναφέρεται στην ερμη¬ 
νεία του όρου), όπου στην υποσημ. 23 αντιγράφει ετυμο¬ 
λογία της λέξεως με αναφορά στον Μπαμπινιώτη. Ομοί¬ 
ως και για την φερόμενη διαφοροποίησή του σχετικώς 
με τον όρο "ψευδής χαρισματικότητα", σελ. 108 υποσημ. 
26, όπου εν προκειμένω αναφέρεται στον ίδιο τον ΡθΙϊ. 
Σε υποσημείωση με αριθμ. 33, στη σελ. 143, στην οποία 
αντιγράφει άλλους συγγραφείς, αναφέρεται και η σχετι¬ 
κή φερόμενη διαφοροποίησή του. Σε σχέση με το "προ¬ 
φίλ του παιδιού με υψηλή νοητική λειτουργικότητα που 
παρουσιάζει αναπηρία", σελ. 146-148, δεν είναι πειστική 
η φερόμενη διαφοροποίησή του, συνεκτιμωμένων όσων 
ισχυρίζεται ο ΡθΙϊ για τις σελίδες 110-115 του δικού του 
βιβλίου, ιδίως για τις σελ. 112 επ. Στη σελ. 164, ωςδιαφο- 
ροποιητικό στοιχείο, φέρεται η αναφορά στην υποσημ. 
16 σε Ελληνική βιβλιογραφία. Υποσημείωση, με αριθμ. 
39 και αντιγραφή από άλλο συγγραφέα συνιστά και η 
φερόμενη διαφοροποίησή του στη σελ. 166. Ο ρόλος 
των γονέων ως προς την ταυτοποίηση των υπό έρευνα 
παιδιών, σελ. 184-185, δεν είναι πειστικός σε συνδυασμό 
με τους αγωγικούς ισχυρισμούς του ΡθΙβ, ενώ πράγματι 
διαφοροποιητικό στοιχείο συνιστά η ευθύνη της Πολι¬ 
τείας σχετικώς με την εκπαίδευση των εν λόγω παιδιών, 
που εκτείνεται σε 11ό σελίδες. Υποσημείωση με αριθμ. 
56, στη σελ. 271, αφορά και ο σχετικός ισχυρισμός, με 
αναφορά σε άλλους συγγραφείς. Τέλος, η πρόταση του 
εγκαλουμένου για μία "Τάξη για Όλους", για την οποία 
ισχυρίζεται διαφοροποίηση και πρωτοτυπία, στη σελ. 
281 εκτείνεται σε 9 σειρές. 

Εν τέλει, συμπερασματικώς και σε σχέση με τους ισχυ¬ 
ρισμούς του εγκαλουμένου, όπως προβάλλονται με το 
υπόμνημά του, διά των οποίων επιχειρεί να ανατρέψει 
την πειθαρχική κατηγορία περί μεταφράσεως - αντιγρα¬ 
φής, αυτοί αφορούν σε ασήμαντες προσθήκες, στο σύ¬ 
νολό τους σχεδόν αναφερόμενες σε υποσημειώσεις, που 


και αυτές ουδόλως συνιστούν πρωτοτυπία, αφού αναφέ- 
ρονται σε άλλους συγγραφείς, και σε καμμία περίπτωση 
δεν διαφοροποιούν και μάλιστα ουσιωδώς τις επιστημο¬ 
νικές θέσεις ενός κειμένου από ένα άλλο· πολλώ μάλλον 
ενός κειμένου, που διεκδικεί τον χαρακτηρισμό πρω¬ 
τότυπου έργου - πανεπιστημιακού συγγράμματος, για 
την εξέλιξη πανεπιστημιακού καθηγητού. Εξάλλου όσοι 
ισχυρισμοί του εγκαλουμένου αναφέρονται στην Ελλη¬ 
νική βιβλιογραφία καθώς και στα εν Ελλάδι ισχύοντα και 
προτεινόμενα, ουδόλως συνιστούν επιστημονική διαφο¬ 
ροποίηση, αλλά απλή περιγραφή πραγματικών ή νομι¬ 
κών καταστάσεων και, εν προκειμένω, στοιχειωδών - 
κοινοτοπών προτάσεων. Περαιτέρω η φερόμενη ως δική 
του ιδέα περί του ορισμού "υψηλή νοητική λειτουργι¬ 
κότητα" καθώς καιη πρότασή του για "Ένα Σχολείο για 
Όλους", ακόμη και με την εκδοχή ότι είναι πρωτότυπες, 
καταλαμβάνουν εξαιρετικά μικρή έκταση του βιβλίου, 
ώστε να είναι ικανές να το διαφοροποιήσουν από το 
φερόμενο ως αντιγραφέν και να το καταστήσουν πρω¬ 
τότυπο, όπως ισχυρίζεται ο εγκαλούμενος. 

6. Επειδή, αναφορικώς με τον έτερο τρόπο τελέσεως 
του παραπτώματος της κλοπής της πνευματικής ιδιο¬ 
κτησίας και ειδικότερα της διανομής είτε δια της κυκλο¬ 
φορίας στο εμπόριο, είτε μέσω δημόσιου δανεισμού δια 
των βιβλιοθηκών, λεκτέα τα εξής: Σύμφωνα με την από 

17.3.2014 Βεβαίωση του εκπροσώπου της εκδοτικής 
εταιρίας, που εξέδωσε το επίμαχο βιβλίο (Γ. ΔΑΡΔΑΝΟΣ - 
Κ. ΔΑΡΔΑΝΟΣ Ο.Ε.), αυτό κυκλοφόρησε τον Σεπτέμβριο 
του 2006 και αποσύρθηκε από την εμπορική κυκλοφορία 
στις 9.3.2007 κατόπιν συνεννοήσεως και σε συνεργασία 
με τον εγκαλούμενο. Πλην όμως τούτο διαψεύδεται, δε¬ 
δομένου ότι το επίμαχο βιβλίο πωλείται ακόμη και σήμε¬ 
ρα μέσω ηλεκτρονικών βιβλιοπωλείων και συγκεκριμένα 
στο όίόΙίοροΙίο^Γ, Ελευθερουδάκης, Πολιτεία και ΡυόΙίε, 
όπως προκύπτει από σχετικές αναρτήσεις στο διαδίκτυο. 

Περαιτέρω, σύμφωνα με το άρθρο 13 του από 
30.6.2006 Ιδιωτικού Συμφωνητικού μεταξύ του προα- 
ναφερομένου εκπροσώπου και του εγκαλουμένου, ο 
τελευταίος, δηλώνοντας ότι το επίμαχο βιβλίο αποτε¬ 
λεί δική του πνευματική ιδιοκτησία, αποδέχθηκε την 
ευθύνη του έναντι τρίτων για τυχόν παράβαση των 
διατάξεων για την πνευματική ιδιοκτησία, που μπορεί 
να έχει αρνητικές επιπτώσεις στον εκδότη. Το επίμαχο 
όμως βιβλίο ακόμη και σήμερα ευρίσκεται σε τέσσαρες 
τουλάχιστον δημόσιες βιβλιοθήκες, ήτοι στην Εθνική 
Βιβλιοθήκη της Ελλάδος και στις πανεπιστημιακές βιβλι¬ 
οθήκες των Πανεπιστημίων Ιωαννίνων, Μακεδονίας και 
Εθνικό Καποδιστριακό (βλ. τις από 11.3.2014,27.1.2014, 

10.2.2014 και 14.4.2014, αντιστοίχως). Στις τρεις τελευ¬ 
ταίες αγοράστηκε από το ελεύθερο εμπόριο, πριν την 
9.3.2007, ημεροχρονολογία αποσύρσεως από την εμπο¬ 
ρική κυκλοφορία από τον εκδοτικό οίκο. Ειδικότερα η 
κατάθεση του βιβλίου στην Εθνική Βιβλιοθήκη είναι 
υποχρέωση και του συγγραφέως, κατ'άρθρο 12 παρ. 7 
ν. 3149/2003, και σε κάθε περίπτωση κατ' εφαρμογήν και 
του προαναφερθέντος άρθρου 13 του ως άνω Ιδιωτικού 
Συμφωνητικού, ο εγκαλούμενος, κινούμενος στο πλαίσιο 
της ακαδημαϊκής δεοντολογίας, όφειλε να μεριμνήσει 
και για την απόσυρση του βιβλίου του από την Εθνική 
Βιβλιοθήκη. Το αυτό όφειλε να πράξει τουλάχιστον και 

για την πανεπιστημιακή βιβλιοθήκη του Πανεπιστημίου, 
στο οποίο υπηρετούσε (Ιωαννίνων). Τούτων δοθέντων 
προκύπτει ότι ο εγκαλούμενος παρέβη και το άρθρο 3 
του ν. 2121 /1993 και τον από το άρθρο 66 αυτού, προκύ- 
πτοντα κανόνα τελέσεως του εξεταζομένου πειθαρχικού 
παραπτώματος. 

7. Επειδή, περαιτέρω, με το από 24.3.2014 υπόμνη¬ 
μά του ο εγκαλούμενος, και προκειμένου να αποδείξει 
ότι πλείστα κεφάλαια του βιβλίου του συνιστούν "κοινό 
τόπο", επικαλείται διάφορους άλλους συγγραφείς, Έλ¬ 
ληνες και ξένους, οι οποίοι πραγματεύονται τα ίδια με 
αυτόν κεφάλαια σε βιβλία ή άρθρα τους. Τα περί "κοινού 
τόπου" επικαλείται και στην από 14.3.2014 κατάθεσή του 
ο μάρτυρας Γεώργιος Δράκος. Τούτο, ακόμη και με την 
εκδοχή ότι είναι αληθές, αλυσιτελώςτο επικαλείται, διότι 
δεν τον απαλλάσσει από την υποχρέωση, απ' όπου και 
να μεταφράζει - αντιγράφει να παραπέμπει σε αυτόν, 
από τον οποίο μεταφράζει - αντιγράφει. 

8 . Επειδή, εξάλλου, με την 8/2015 απόφαση του πα¬ 
ρόντος Συμβουλίου ζητήθηκε αρμοδίως, επιμελεία του 
Πανεπιστημίου Ιωαννίνων, να γίνει επίσημη μετάφραση 
του επίμαχου βιβλίου και στη συνέχεια πραγματογνωμο¬ 
σύνη ως προς την επιστημονική ομοιότητα αυτής και της 
φερομένης ως αντιγραφείσας Γερμανικής διατριβής. Σε 
εκτέλεση δε της προαναφερομένης αποφάσεως η οικεία 
Υπηρεσία του Υπουργείου Εξωτερικών γνωστοποίησε 
στο Πανεπιστήμιο Ιωαννίνων (με το 0092.17/3914/ΑΣ 
4137 έγγραφό της), ότι«... Η Υπηρεσία μας δεν δύναται 
να ικανοποιήσει το αίτημά σας επειδή δεν υπάρχει με¬ 
ταφραστής για το είδος του κειμένου που εμπεριέχεται 
στο ανωτέρω σχετικό». 

9. Επειδή εξεδόθη η 26/2016 απόφαση του Πολυμε¬ 
λούς Πρωτοδικείου Ιωαννίνων, η οποία έλαβε υπ'όψιν 
τηςτην από 23.12.2011 ακριβή μετάφραση του Γερμανι¬ 
κού βιβλίου, προσκομισθείσα από τον ενάγοντα ΡθΙξ, του 
εμπειρογνώμονας Νικολάου Κατρή, και η οποία (δικαστι¬ 
κή απόφαση) συνεκτιμάται από το παρόν Συμβούλιο. Με 
την απόφαση αυτή κρίθηκε ότι το έργο-σύγγραμματου 
Έ. ΡθΙ5 συνιστά διδακτορική διατριβή, γεγονός το οποίο 
εξ ορισμού καθιστά το έργο αυτό πρωτότυπο και άξιο 
προστασίας κατά τους ορισμούς του νόμου (βλ. 6ο φύλ¬ 
λο). Κρίθηκε επίσης ότι από την αντιπαραβολή του βιβλί¬ 
ου του Έ. ΡθΙ5 με εκείνο του Σπυρίδωνα Σούλη προκύπτει 
ότι η δομή και το περιεχόμενο του €. ΡθΙβ ταυτίζεται χω¬ 
ρίς καμμία δυσκολία με τη δομή και το διάγραμμα του 
Σ. Σούλη, η ανάλυση των κεφαλαίων και των τμημάτων 
του βιβλίου του Σ. Σούλη, σύμφωνα με τα περιεχόμενα, 
αποτελούν στο μεγαλύτερο μέρος τους αντιγραφή του 
βιβλίου του €. ΡθΙ5 (2η σελ. του 8ου φύλλου), με αυτού¬ 
σιες αντιγραφές και ενσωμάτωσή τους στο βιβλίο του 
Σ. Σούλη, χωρίς καμμία αναφορά ή νόμιμη παραπομπή 
στο έργο του Έ. ΡθΙ$. Ανεγνωρίσθη δε ότι ο πνευματικός 
δημιουργός των κεφαλαίων και σελίδων, που αναλυτικώς 
αναφέρονται στην απόφαση αυτή και συνιστούν, κατ' 
αυτή, μετάφραση και αντιγραφή του μεγαλύτερου μέ¬ 
ρους διδακτορικής διατριβής του Γερμανού καθηγητού 
€. ΡθΙϊ, ενσωματωθέντων στο εκδοθέν από τον εγκαλού- 
μενο βιβλίο υπό τον τίτλο "Παιδιά και έφηβοι με υψηλή 
νοητική λειτουργικότητα και η εκπαίδευσή τους", είναι 
ο Γερμανός καθηγητής Οπίδΐώη ΡθΙϊ. Ο δε εν προκει- 


μένω εγκαλούμενος, ο οποίος εν γνώσει του γεγονότος 
τούτου, έκανε χρήση του, κατά τα ανωτέρω, προϊόντος 
λογοκλοπής βιβλίου, με την κατάθεση, μεταξύ άλλων, 
αυτού στον φάκελο υποψηφιότητάς του για την εκλογή 
του στη θέση του αναπληρωτού καθηγητού, προέβη με 
δόλο σε προσβολή των πνευματικών δικαιωμάτων του 
προαναφερομένου Γερμανού καθηγητού. 

10. Ενόψει όλων όσων προεκτέθηκαν, το παρόν Συμ¬ 
βούλιο πείθεται και κρίνει ομοφώνως ότι ο εγκαλούμενος 
ακόμη και αν, όπως ισχυρίζεται, έχει κοινές πηγές με τον 
ΡθΙϊ, χρησιμοποίησε, αφού μετέφρασε ή διασκεύασε, 
μεγάλα - εκτενέστατα, όχι μόνο αποσπάσματα αλλά και 
τμήματα από το έργο του ΡθΙϊ, όπως αυτό παρουσιάστη¬ 
κε από αυτόν και στο οποίο, είτε ως γερμανομαθής, είχε 
ευχερή πρόσβαση είτε, όπως και ο ίδιος ομολογεί στην 
κατά την Ε.Δ.Ε. εξέτασή του, τμήματα του Γερμανικού 
βιβλίου έδωσε προς μετάφραση σε μεταφραστή - αν και 
στην ενώπιον της εισηγήτριας της υποθέσεως κατάθεση 
μερικώς ανακάλεσε την ομολογία του -, χωρίς αναφορά 
στον ΡθΙ$. Προκύπτει δηλαδή ότι ο εγκαλούμενος, προς 
ευκολίαν του, μετέφρασε - διασκεύασε - αντέγραψε το 
μεγαλύτερο μέρος του κειμένου του ΡθΙ5 , χωρίς να το 
αναφέρει, και βεβαίως στην περίπτωση αυτή δεν μπορεί 
να γίνει λόγος για τον επιτρεπόμενο από το άρθρο 19 
ν. 2121/1993 σκοπό. Συνεπώς, ο εγκαλούμενος ετέλε- 
σε το πειθαρχικό παράπτωμα της λογοκλοπής, μετα¬ 
φράζοντας - αντιγράφοντας την διδακτορική διατρι¬ 
βή του Γερμανού συγγραφέως (ΖήΐΊ5ΐί3η ΓθΙ5 με τίτλο 
«Ιάθηΐίίίζίθίχιης υηά Ροθΐ'άθΐ'υηρ ΗοεΡιόθρΒόΐθΐ' ίη άθη 
5σήυΙθη άθΓ ΒυηάθΒΓθρυβΝΚ Οθυΐ5θήΐ3ηά» και ενσω¬ 
ματώνοντας την ως άνω μετάφραση - αντιγραφή στο 
βιβλίο, που παρουσίασε ως δικό του πρωτότυπο έργο 
με τίτλο «Παιδιά και έφηβοι με υψηλή νοητική λειτουρ¬ 
γικότητα και εκπαίδευσή τους», προκειμένου να το πα¬ 
ρουσιάσει ως πρωτότυπη επιστημονική δική του μονο¬ 
γραφία για την κρίση προς εξέλιξή του στη βαθμίδα του 
αναπληρωτού καθηγητού. Για τον λόγο τούτο πρέπει να 
επιβληθεί σε αυτόν η πειθαρχική ποινή της προσωρινής 
παύσεως διάρκειας δύο μηνών (άρθρο 24 παρ. 1 περ. γ' 
π.δ/τος 160/2008, φ. 220 Α'), αρχομένης από της επιδό- 
σεως σε αυτόν της παρούσης, επιμελεία του ασκούντος 
την πειθαρχική δίωξη οργάνου. 

Για τους λόγους αυτούς 

Αποφαίνεται ότι ο εγκαλούμενος επίκουρος καθηγη¬ 
τής Σπυρίδων- Γεώργιος Σούλης ετέλεσε το πειθαρχικό 
παράπτωμα της λογοκλοπής, κατά τα αναφερόμενα στο 
σκεπτικό. 

Επιβάλλει σε αυτόν την πειθαρχική ποινή της προσω¬ 
ρινής παύσεως δύο μηνών, κατά τα αναφερόμενα στο 
σκεπτικό. 

Κρίθηκε, αποφασίσθηκε και εκδόθηκε στην Αθήνα, 
στις 23 Νοεμβρίου 2016. 

Αθήνα, 23 Νοεμβρίου 2016 

Η Πρόεδρος 

και λόγω αποχωρήσεωςτο αρχαιότερο μέλος 

Π. ΜΠΡΑΪΜΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ' 1334/21.12.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























